**Moviy osmon uzra hilpilla, bayrog‘im!**

 *(Sahna bayram mavzusiga mos ravishda bezatilgan. Mavzuga oid lozunglar ilingan. O‘quvchilar va o‘qituvchi bayramona kayfiyatda)*

 *O‘quvchilar harbiy Maratning* ***“Hilpira bayrog‘im”*** *musiqa sadosi ostida qo‘llarida bayroqchalar ko‘tarib kirib kelishadi.*

O‘qituvchi tadbirga kelgan mehmonlarni tabriklab, tadbirni boshlashga ruxsat beradi.

**1-boshlovchi: -** Assalomu alaykum aziz mehmonlar, ustozlar va murabbiylar. Milliy faxrimiz va g’ururimiz bo‘lgan davlat bayrog‘i qabul qilingan sana munosabati bilan o‘tkazilayotgantadbirimizga xush kelibsiz!

**2-boshlovchi: -** Vatanning ramzlari ko‘p. yurt deganda har bir insonning ko‘z oldiga turli manzaralar namoyon bo‘ladi.

**3-boshlovchi: -** Kimdir ona qishlog‘ini eslaydi, yana kimningdir yodiga ulug‘vor tog‘lar-u gavjum shaharlar tushadi.

**1-boshlovchi: -** Vatanning umuminsoniyat qabul qilgan shunday ramzlari borki, u har bir davlatning o‘zligini anglatadi. Shulardan biri va eng muhimi bu

**Hamma: BAYROG‘IMIZDIR**

**2-boshlovchi:** Bayroq nima?

**Hamma:** Yurtim osmonida fusunkor bezak.

**3-boshlovchi:** Bayroq nima?

**Hamma:** Istiqlolim belgisi, iftixorim!

**1-boshlovchi:** Bayroq nima?

**Hamma:** Millatimning yashayotgan udumlari!

**2-boshlovchi:** Bayroq nima?

**Hamma:** Yo‘lchi yulduz, kuch va adolat timsoli!

**RAQS (Bayroq)**

**O‘quvchi:** Bayroq tashkilot yoki biror davlatga tegishli bo‘lishi mumkin. Bular orasida millat uchun eng muhimi, uning mustaqilligini va xalqaro darajadagi hurmatga egaligini bildiruvchi bayroq – davlat bayrog‘i.

**O‘quvchi:** O‘zbekiston Respublikasining Davlat bayrog‘i Respublikamiz Oliy Kengashining navbatdan tashqari VII sessiyasida 1991-yil 18-noyabrda tasdiqlangan.

**O‘quvchi:** Va shu kuni Birinchi Prezidentimiz Islom Karimov “O‘zbekiston Respublikasining Davlat bayrog‘i to‘g‘risida”gi qonunga imzo chekdi.

**O‘quvchi:** ushbu qonun 13 moddadan iborat bo‘lib, uning 3- moddasida shunday deyiladi:

**O‘quvchi:** O‘zbekiston Respublikasining Davlat bayrog‘i xalqaro munosabatlada O‘zbekiston Respublikasining timsoli bo‘ladi.

**O‘quvchi:** 4-moddada esa “O‘zbekiston Respublikasining Davlat bayrog‘i – bayroqning butun uzunligi bo‘ylab o‘tgan to‘q moviy rang, oq rang va to‘q yashil rangli to‘rtburchak shaklidagi matodir”, deyiladi.

**O‘quvchi:** 7-moddada ta’kidlanganidek, “O‘zbekiston Respublikasining Davlat bayrog‘i bilan bir qatorda xorijiy davlatlar va xalqaro tashkilotlar bayroqlari ko‘tarilganda , O‘zbekiston Respublikasining Davlat bayrog‘i xalqaro huquq normalariga va diplomatik protocol qoidalariga muvofiq ko‘tariladi”.

**O‘quvchi: “**O‘zbekiston Respublikasining Davlat bayrog‘i xorijiy davlatlar va xalqaro tashkilotlar bayroqlaribilan bir xil balandlikda joylashtirilishi hamda bir xil o‘lchamga ega bo‘lishi kerak”

**O‘quvchi:** Davlatchiligimiz tarixining qaysi davrini olib qaramaylik, bayroq ajdodlarimiz uchun ozodlik, kuch-qudrat, jasorat va g‘alaba timsoli bo‘lgan.

**O‘quvchi:**

O, mening muqaddas bayrog‘im,

Ko‘nglimning, baxtimning qayrog‘i.

Tinmagay mavjlanib tursang sen,

Yuragim – bulbulim sayrog‘im.

**O‘quvchi:**

Sendagi moviylik – tiriklik,

Ko‘klarday, suvlarday tiniqlik.

So‘nmagay mavjlanib tursang sen,

Ortgaydir qalbimda yiriklik.

**O‘quvchi:**

Oq ranging – niyatim oqligi,

Qutlashda quyoshday toqligi.

Bilingay mavjlanib tursang sen,

O‘ylarim, xayolim pokligi.

**O‘quvchi:**

Bayrog‘im sendagi yashillik –

Ko‘karish, yuksalish, yaxshilik.

Ko‘ringay, mavjlanib tursang sen,

Ishlashim ter bosib tikka-tik.

**O‘quvchi:**

Sendagi chziqlar qizil – ol –

Hayotiy kuchimga bir misol.

Hilpirab, mavjlanib tursang sen,

Bor bashar anglagay bemalol.

**O‘quvchi:**

Ustingda porlagan yarimoy,

Ko‘rsatar an’anang qanday boy.

Erkimning ramzidir bu yana,

Parpirab, hurmatga ochar yo‘l.

**O‘quvchi:**

Sendagi o‘n ikki yulduzda –

Xalqdagi quyoshli solnoma.

Beruniy avlodi millatning,

Kimligin bilmoqqa yodnoma.

**O‘quvchi:**

Yellar-la hilpilla, bayrog‘im,

Viqor-la silkilla, bayrog‘im!

Qulama, yiqilma, egilma,

Olamga qut ula, bayrog‘im!

**SAHNAVIY KO‘RINISH**

**O‘qituvchi:** - Qani, aziz bolajonlar, bugungi bayram munosabati bilan O‘zbekiston bayrog‘i tasvirini rangli qog‘ozlar bilan tayyorlangchi.

*(O‘quvchilar rangli qog‘ozlarni tayyorlab, ularni ko‘chma doskaga yopishtirishadi. Har bir rangni ilayotganda tilak bildirishadi.)*

**O‘qituvchi:** Har bir rangni ilayotganlaringizda tilak bildirishingizni taklif qilaman.

**Moviy rang** Olamda tinchlik bo‘lsin!

**Qizil rang:** Osmonda quyosh kulsin!

**Oq rang:** Yuksak zafarlar quchsin!

**Yashil rang:** Buyuk yurt yashnab tursin!

**Oymomo:**

O‘y sursalar o‘ylariga sirdoshman,

Yo‘l yursalar, yonlarida yo‘ldoshman.

Tinch tunlarni tinch kunlarga ulayman,

Vatan nomin olam aro so‘ylayman.

*(Bir o‘quvchi yig‘lab turadi)*

**O‘qituvchi:** - Ha, bolajonim, shunday yaxshi kunlarda sen nega yig‘layapsan?

**O‘quvchi: -** Bayrog‘imiz uchun tayyorlagan yulduzchalar yo‘qolib qolibdi.

**O‘qituvchi: -** Mayli, sen xafa bo‘lma, bizning “Mitti yulduzchalar” nomli do‘stlarimiz bor, hozir ularni chaqiramiz, senga yordam berishadi.

*(12 nafar o‘quvchilar “Tantana” guruhi ijrosidagi “Yulduzchalar” qo‘shig‘i ijro etishadi. Ishtirokchilar yasalgan bayoqqa bittadan yulduzcha yopishtirishadi.)*

**Raqs (Yulduzchalar)**

**O‘quvchi:** Davlatimiz bayrog‘i – o‘tmish, bugun va kelajagimizning yorqin timsoli

**O‘quvchi:** Qonunda belgilanganidek, O‘zbekiston Respublikasining fuqarolari, shuningdek, O‘zbekistonda yashaydigan boshqa shaxslar bayrog‘imizni hurmat qilishlari shart.

**O‘quvchi:** Zero, unda ruhiyatimiz, g‘ururimiz va iftixorimiz, Vatanimiz va xalqimizga bo‘lgan cheksiz mehr-muhabbatimiz, kelajakka ishonchimiz mujassamdir.

**O‘quvchi:** Shu o‘rinda sizlarga yana bir ma’lumotni aytib o‘tsak. 2018-yilda poytaxtimizning “Xalqlar do‘stligi” saroyi oldida 65 metr balandlikdagi O‘zbekiston milliy bayrog‘i o‘rnatildi.

**O‘quvchi:** Bayroqning kattaligi enig 20 metr, uzunligi 10 metrli tashkil qilib, u mamlakatimiz hududidagi eng bayland bayroqdir.

**O‘quvchi:**

Moviy, oqu yashil rang

O‘zbekiston bayrog‘i.

Ko‘zni oladi, qarang –

Hilpirab turgan chog‘i.

**O‘quvchi:**

Moviy rang - mangu osmon

Obihayot ramzidir.

Ezgulikka posbon

Chin e’tiqod ramzidir.

**O‘quvchi:**

Oq rangi – beg‘uborlik,

Poklikni anglatadi.

Tong nuriday bedorlik,

Soflikni anglatadi.

**O‘quvchi:**

Yashil rang – yangilanish,

Tabiatning timsoli,

Navqironlik, ulg‘ayish,

Barkamollik misoli.

**O‘quvchi:**

Qizil chiziq – qonimiz,

Qudratimizdan darak,

Yarim oy – imonimiz

Va diyonat mushtarak.

**O‘quvchi:**

O‘n ikki porloq yulduz

O‘n ikki burj demakdir,

Ajdodlarga sodiqmiz,

Dildagi burch, demakdir.

**O‘quvchi:**

Bayrog‘imiz bosh uzra

Hilpiraydi, porlaydi.

Bizni ulug‘ ishlarga

Baxt-iqbolga chorlaydi.

**SAHNAVIY KO‘RINISH**

*(Davraga sayyoh kirib keladi va o‘quvchilardan bayram haqida so‘raydi)*

**Sayyoh: -** Hello dear children, whatholiday are you celebrating?

**1-o‘quvchi:** - We are celebrating our country’s flag.

**Sayyoh: -** How many colours in your flag?

**2-o‘quvchi: -** There are four colours in the flag. They are blue, red, green and white.

**Sayyoh: -** What do the moon and stars symbolize?

**3-o‘quvchi: -** They represent peace and independence.

**Sayyoh: -** Thank you. Do you know a poem about flag?

**4- o‘quvchi: -** Yes pleasa, listen.

**5-o‘quvchi:**

Blue, white and green

And has a red tie.

That’s why beautiful,

The flag of Uzbekistan

**6-o‘quvchi:**

Hoist my flag,

Hoist pridly.

For my free people

Give freedom.

**Raqs (inglizcha**)

**O‘quvchi:**

Moviy, yashil, oq,

Qo‘limda bayroq,

Yuguraman shod,

Vatanda ozod!

**O‘quvchi:**

Shamolda g‘ir-g‘ir,

Hilpiraydi hur.

Dilim shoshadi,

Zavqim toshadi.

**O‘quvchi:**

Ona tabiat

Va jo‘shqin hayot,

Musaffo osmon,

Tomirimda qon.

**O‘quvchi:**

Pok orzularim,

Jam bo‘lgan bari.

Boshla mayog‘im –

Vatan bayrog‘i!

**1-boshlovchi: -** Dunyoda millat va elatlar, xalqlar va davlatlar ko‘p, lekin O‘zbekiston bitta. Uning bayrog‘i ham yagona.

**2-boshlovchi: -** Vatanni, bayrog‘imizni, tinchlik va do‘stlikni milliy qadriyatlarimizniulug‘ bilib, vatan uchun xizmat qilishga astoidil bel bog‘laylik.

**3-boshlovchi: -** bayrog‘imiz doim moviy osmon uzra hilpillab, viqol-la silkillab tursin!

**1-boshlovchi: -** Bugungi bayramimiz o‘z nihoyasiga yetdi. E’tiboringiz uchun rahmat!

 *(O‘zbek istrada yulduzlari ijrosida* ***“Qo‘lingda imkon”*** *qo‘shig‘i sadosi ostida tadbirga yakun yasaladi)*

Navoiy shahar

10-umumiy o‘rta ta’lim maktb

boshlang‘ich sinf o‘qituvchisi

Babamuratova Dilfuzaning

**“Moviy osmon uzra hilpilla, bayrog‘im!”**

mavzusida tarbiyaviy soat



### ISHLANMASI